
הנדון: בקשת מידע במסגרת חוק חופש המידע – ועדות הלסינקי

במענה לפנייתך בנושא הנדון ולאחר ברור שערכנו מול מספר גורמים מקצועיים במשרד, להלן התייחסות מנהלת מדור, ועדות הלסינקי בלשכת המדען הראשי להרכב הוועדות ותחילת פעילותן:

1. הרכב הוועדה העליונה לניסויים רפואיים בבני-אדם נקבע בתקנות בריאות העם בשנת 1984. מצורף מידע אשר אותר במשרד ונמצא רלוונטי לבקשתך.

2. בכל הנוגע לוועדות הלסינקי המוסדיות - ההרכב של ועדת הלסינקי מוסדית נקבע בתקנות בריאות העם בשנת 1984. ועדת הלסינקי במרכז הרפואי ע"ש שיבא היא הוועדה הראשונה שמונתה על ידי מנכ"ל משרד הבריאות והחלה בפעילותה בשנת 1985. במהלך השנים שלאחר מכן הוקמו ועדות הלסינקי בבתי חולים נוספים בארץ.

לא אותר במשרד מידע הנוגע לתחילת עבודתן של ועדות הלסינקי המוסדיות; מדובר במידע אשר נוצר או התקבל למעלה משבע שנים ואיתורו כרוך בקושי של ממש, לפיכך לא נוכל להיעתר לבקשתך לקבלת מידע על תחילתן של וועדות הלסינקי המוסדיות, לפי סעיף 8(2) לחוק חופש המידע. 

כמו כן, בהתאם לסעיף 8(5) לחוק חופש המידע, נוסיף כי באפשרותך לפנות לכל אחד מהגופים בהם פועלת ועדה מוסדית, יתכן ויהיה בידיהם המידע המבוקש.

